[pic] | KOMISIJA EVROPSKIH SKUPNOSTI |

Bruselj, 16.10.2008

COM(2008) 608 konč.

2006/0145 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament v zvezi s predlogom

UREDBE EVROPSKEGA PARLAMENTA IN SVETA o aditivih za živila

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0145 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament v zvezi s predlogom

UREDBE EVROPSKEGA PARLAMENTA IN SVETA o aditivih za živila

1. UVOD

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o spremembah, ki jih predlaga Parlament.

2. OZADJE

Datum predložitve predloga EP in Svetu (dokument COM(2006) 0428 konč. – 2006/0145(COD): | 28. julija 2006 |

Datum mnenja Evropskega ekonomsko-socialnega odbora: | 25. aprila 2007 |

Datum mnenja Evropskega parlamenta, prva obravnava: | 10. julija 2007 |

Datum predložitve spremenjenega predloga: | 24. oktobra 2007 |

Datum političnega sporazuma: | 17. decembra 2007 |

Datum sprejetja skupnega stališča: | 10. marca 2008 |

Datum mnenja Evropskega parlamenta (druga obravnava) | 8. julija 2008 |

3. NAMEN PREDLOGA

Komisija je v Beli knjigi o varnosti živil (COM(1999) 719 konč.) napovedala posodobitev in poenostavitev obstoječe zakonodaje Skupnosti na področju aditivov za živila (ukrep 11 v Beli knjigi). Cilji tega predloga so:

- poenostavitev zakonodaje o aditivih za živila z vzpostavitvijo enotnega instrumenta za načela, postopke in odobritve;

- podelitev izvedbenih pooblastil Komisiji za posodobitev seznama Skupnosti o odobrenih aditivih za živila;

- posvetovanje z Evropsko agencijo za varnost hrane (EFSA) za varnostno oceno aditivov za živila;

- priprava programa ponovnega ocenjevanja za obstoječe aditive za živila;

- zaprositi za odobritev aditivov za živila, ki so sestavljeni ali proizvedeni iz gensko spremenjenih organizmov ali te vsebujejo, v skladu z Uredbo (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi.

4. MNENJE KOMISIJE O SPREMEMBAH, KI JU PREDLAGA EVROPSKI PARLAMENT

- EP je na drugi obravnavi izglasoval prečiščeno besedilo, ki vsebuje več sprememb besedila skupnega stališča. Besedilo je rezultat pogajanj med Svetom, Evropskim parlamentom in Komisijo. Spremembe so v glavnem tehnične in na splošno skladne s ključnimi načeli prvotnega predloga ter ta načela potrjujejo. Posebno pomembne so spremembe, ki zahtevajo označevanje možnega škodljivega vpliva na vedenje otrok, povezanega z nekaterimi barvami za živila. Druge spremembe pojasnjujejo vzajemno učinkovanje predlagane Uredbe o aditivih za živila in Uredbe (ES) št. 1829/2003 o gensko spremenjenih živilih in krmi ter določajo, da je za aditive za živila, proizvedena z uporabo različnih proizvodnih postopkov ali iz različnih vhodnih sestavin, potrebna nova ocena varnosti. Druge spremembe krepijo previdnostno načelo in dodatno pojasnjujejo načelo preprečevanja zavajanja potrošnika.

- Komisija sprejema vse spremembe, ki jih je izglasoval Parlament. Izid druge obravnave EP je zelo zadovoljiv.

5. SKLEP

V skladu s členom 250(2) Pogodbe ES Komisija spremeni svoj predlog, kot je navedeno zgoraj.